Yellow Submarine
„Yellow Submarine“ – dešimtas studijinis britų roko grupės „The Beatles“ albumas, pirmiausia išleistas 1969 m. sausio 13 d. Jungtinėse Amerikos Valstijose, po to 1969 m. sausio 17 d. Jungtinėje Karalystėje. Albumą sudaro šešios „The Beatles“ grupės dainos. Iš esmės šis albumas yra bitlų animacinio filmo „Yellow Submarine“ garso takelis, kurio premjera pasirodė 1968 m. liepą, Londone. Keturios iš šešių dainų yra naujos, o kitos dvi yra jau prieš tai išleistos „Yellow Submarine“ bei „All You Need Is Love“. Kai kurios dainos buvo parašytos specialiai filmui, o kai kurios buvo tiesiog neužbaigti darbai iš senesnių projektų. Albumas buvo išleistas du mėnesiai po „The Beatles“ (kitaip „Baltojo albumo“) išleidimo, tačiau nebuvo palankiai vertinamas ir nesusilaukė ypatingo dėmesio. Jungtinėje Karalystėje bei Jungtinėse Valstijose šis albumas pateko į top 5 ir buvo kelis kartus platintas kompaktinio disko formatu.